Vineri seara, 29 martie, în jurul orei 18:20, o femeie a căzut de la etajul IV al unui bloc din Roman pe iarba din fața blocului. Ea a supraviețuit impactului puternic cu solul, dar se află în stare foarte gravă la spital.
"Din verificările efectuate de polițiști a rezultat faptul că, la aceeași dată, în jurul orei 18:15, în timp ce o femeie în vârstă de 60 de ani, din Roman, efectua activități de curățenie, ar fi căzut de la etajul 4, pe spațiul verde din fața imobilului.
Aceasta a fost preluată de un echipaj medical și transportată la spital, pentru acordare de îngrijiri medicale", a precizat inspector Ramona Ciofu, purtătorul de cuvânt al IPJ Neamț.
Polițiștii au deschis un dosar penal pentru vătămare corporală din culpă în acest caz.
Angela Croitoru